Biroului Permanent

al Parlamentului

În temeiul prevederilor art.73 din Constituţia Republicii Moldova şi art.47 din Regulamentul  Parlamentului, se înaintează cu titlul de iniţiativă legislativă proiectul de Hotărîre a Parlamentului privind aprobarea structurii Procuraturii Generale.
Anexă: proiectul Hotărîrii;

    Notă Informativă.

Deputat în Parlament: 

PROIECT
HOTĂRÎRE

privind aprobarea structurii Procuraturii Generale

În temeiul art. art. 22, 27 din Legea cu privire la Procuratură, Parlamentul adoptă prezenta hotărîre.

Art.l. - Se aprobă următoarea structură a Procuraturii Generale:
Procurorul General

Primul adjunct al Procurorului General

Adjuncţii Procurorului General

Aparatul Procurorului General

Direcţia exercitare şi conducere a urmăririi penale

Direcţia control a urmăririi penale şi asistenţă metodică

Direcţia judiciară

Direcţia investigaţii generale

Direcţia finanţe şi logistică


Secţia combatere trafic de flinte umane

Secţia combatere tortură

Secţia securitate internă

Secţia tehnologii informaţionale şi investigaţii cibernetice

Secţia controlul activităţii operative de investigaţii şi asigurarea regimului

secret

Secţia personal

Procurori pentru misiuni speciale
Art.2. - Procurorul General va stabili organizarea interioară a Procuraturii Generale în corespundere cu structura aprobată.

Art.3. - Hotărîrea Parlamentului nr. 236-XV din 08.07.2004 se abrogă.

Art.4. - Prezenta hotărîre intră în vigoare la data publicării.

Preşedintele Parlamentului

Notă informativă la proiectul de hotărîre privind aprobarea structurii Procuraturii Generale

Proiectul de hotărîre a Parlamentului privind aprobarea structurii Procuraturii Generale este elaborat în temeiul prevederilor art. art. 22 şi 27 din Legea cu privire la Procuratură, care stipulează, că numărul organelor Procuraturii personalul lor, localităţile de reşedinţă şi circumscripţiile în care activează ele se aprobă şi se modifică de Parlament la propunerea Procurorului General,  iar acesta în corespundere cu structura aprobată de Parlament stabileşte organizarea interioară a organelor Procuraturii.

Actualmente Procuratura Generală este organizată structural conform prevederilor Hotărîrii Parlamentului nr. 236-XV din 08.07.2004, care era bazată pe Legea cu privire la Procuratură nr. 118-XV din 14.03.2003, abrogată la 17.03.2009.

În scopul racordării structurii organizaţionale a Procuraturii Generale la prevederile Legii cu privire la Procuratură nr. 294-XVI din 25.12.2008 în vigoare de la 17.03.2009 se propune o nouă structură a acesteia.

Proiectul de hotărîre este elaborat ţinînd cont de optimizarea personalului, funcţionalitatea subdiviziunilor existente şi factorii reali care influenţează direcţiile de activitate a Procuraturii.

Astfel, se propune o reorganizare a direcţiilor de urmărire penală, limitîndu-le la 2 din 3 existente actualmente prin comasarea obligaţiunilor acestora. Direcţia conducere a urmăririi penale se lichidează, iar obligaţiunile de conducere pe cauzele de urmărire penală a organelor centrale a MAI şi Serviciului Vamal se dispune Direcţiei exercitare şi conducere a urmăririi penale.

De rînd cu aceasta activitatea de asistenţă metodică de la Direcţia exercitare

a urmăririi penale se transmite în Direcţia control al urmăririi penale, care la rîndul său dintr-o direcţie cu două subdiviziuni formale (nr.l şi nr.2) se transformă în direcţie cu două competenţe concrete strîns dependente una de alta.

Totodată, ţinînd cont de importanţa activităţii şi acordurile internaţionale la care Republica Moldova este parte se propune formarea ca subdiviziuni separate în cadrul Procuraturii Generale a secţiei combatere trafic de fiinţe umane, care anterior era în componenţa direcţiei conducere a urmăririi penale propuse spre lichidare; secţiei combatere tortură, necesitatea formării cărei se încadrează în esenţă în activitatea de protecţie a drepturilor şi libertăţilor fundamentale ale omului şi răspunde necesităţii timpului, fapt asupra cărui s-au referit structurile abilitate internaţionale; secţiei tehnologii informaţionale şi investigaţii cibernetice, care se formează în scopul realizării Convenţiei Consiliului Europei privind criminalitatea informatică pentru promovarea cooperării cu celelalte state părţi la Convenţie şi lupta eficientă împotriva criminalităţii informatice; secţiei controlul activităţii operative de investigaţii şi asigurarea regimului secret, care anterior era inclusă în componenţa altei subdiviziuni structurale, însă reieşind din prevederile legislaţiei urmează a fi subdiviziune separată controlată direct de Procurorul General.

Instituirea acestor subdiviziuni are scopul de a asigura protecţia eficientă a fiecărei persoane din societate, consolidarea capacităţilor organelor Procuraturii întru realizarea acestui deziderat, care este absolut necesară şi urmează a fi abordată cu prioritate.

Structura propusă va permite organizarea mai eficientă a activităţii Procuraturii Generale în limitele personalului existent fără necesităţi financiare suplimentare.

Odată cu adoptarea structurii noi se propune abrogarea Hotărîrii Parlamentului nr. 236-XV din 08.07.2004.

Deputat în Parlament:

